༄༅། །རྒྱུད་གསུམ་གྱི་ལམ་གྱི་རིམ་པའི་ས་བཅད་བཞུགས་སོ།། ༈ རྗེ་བཙུན་བླ་མ་་
རྣམས་ལ་ཕྱག་འཚལ་ལོ། །དཔལ་ཀྱེའི་རྡོ་རྗེའི་རྒྱུད་གསུམ་གྱི་ལམ་གྱི་རིམ་པ་ལ་གསུམ་
སྟེ༑ ལམ་རིམ་ལ་འཇུག་པའི་ཡན་ལག །ཡན་ལག་ཅན་གྱི་ལམ་རིམ། ལམ་རིམ་་་
མཐར་ཕྱིན་པའི་བྱ་བའོ། དང་པོ་ལ་གཉིས། མཆོད་པར་དཔལ་ལྡན་བརྗོད་པ་དང༌།
བཤད་པར་དམ་བཅའ་མདོ་བའོ། །གཉིས་པ་ལ་གཉིས། ཕར་ཕྱིན་ཐེག་པའི་ལམ་་་
གྱིས་རྒྱུད་སྦྱང་བ། སྦྱངས་ནས་རྡོ་རྗེ་ཐེག་པའི་ལམ་རིམ་དངོས་ལ་འཇུག་པའོ། །དང་་
304

།གསུམ་པ་ལ་གཉིས།
པོ་ལ་གསུམ། སྤང་བྱ་འཁོར་བའི་ཉེས་དམིགས་བསམ་པ། བསྟེན་བྱ་ལམ་གྱི་རིམ་པ་
བསྒོམ་པ། དེ་དག་གི་མཇུག་བསྡུ་ཕར་ཕྱིན་པའོ། །དང་པོ་ལ་གསུམ། སྡུག་བསྔལ་་་
བསམ་པ། སྡུག་བསྔལ་གྱི་སྡུག་བསྔལ་བསམ་པ། སྡུག་བསྔལ་གཞན་བསམ་པ།
ངན་པའི་གྲོགས་སྤོང་སྟེ་དབེན་པར་གནས་པར་བསྟན་པའོ། །དང་པོ་ལ་གཉིས། སྡུག་་་་
བསྔལ་གྱི་ངོ་བོ། སྡུག་བསྔལ་དེའི་རྒྱུ་དེ་བསམ་མི་དགེ་བ་སྤང་བར་བསྟན་པའོ། །གཉིས་་
པ་ལ་གཉིས། མདོར་བསྟན་མཐོ་རིས་གསུམ་རྒྱས་པར་བཤད་པའོ། །འདི་ལ་གཉིས།
དང་པོ་མཐོ་འགྱུར་བའི་སྡུག་བསྔལ་བསམ་པ། གཉིས་པ་བྱ་བས་འདུ་བྱེད་ཀྱི་སྡུག་བསྔལ་་་་
བསམ་པའོ། །གཉིས་པ་ལ་གསུམ། སྦྱོར་བ་དཀོན་མཆོག་གསུམ་ལ་སྐྱབས་སུ་འགྲོ་བའི་
རིམ་པ། དངོས་གཞི་བྱང་ཆུབ་ཀྱི་སེམས་བསྒོམ་པའི་རིམ་པ། རྗེས་ཐུན་མཚམས་སུ་་་
བྱ་བའི་རིམ་པའོ། །གཉིས་པ་ལ་གཉིས། ཀུན་རྫོབ་བྱང་ཆུབ་ཀྱི་སེམས་བདག་གཞན་་་
བསྒོམ་པ། དོན་དམ་བྱང་ཆུབ་ཀྱི་སེམས་དོན་དམ་བསྒོམ་པའོ། །གསུམ་པ་ལ་
དེ་ལྟར་བསམས་ཀྱང་མི་རྟག་པ་བསྒོམ་པ། བྱང་ཆུབ་ཀྱི་སེམས་གཉིས་ཚོགས་གསག་པའོ། །
གཉིས་པ་རྡོ་རྗེ་ཐེག་པའི་ལམ་རིམ་དངོས་ལ་གསུམ། ལམ་གྱི་རྩ་བ་བླ་མ་བསྟེན་ཚུལ།
བསྟེན་ནས་ལམ་གྱི་རིམ་པས་བློ་སྦྱང་བ། སྦྱངས་པའི་ལམ་གྱི་འབྲས་བུའོ། རྡོ་རྗེ་་་་
འཛིན་པ། དང་པོ་ལ་གསུམ། གང་གིས་བསྟེན་པ་སློབ་མ་དེ་དག་འི་མཚན་ཉིད།
གང་བསྟེན་པ་བླ་མ་བརྒྱུད་པའི་རང་བཞིན། དེས་དེ་ཇི་ལྟར་དེའི་ཞབས་བསྟེན་པའི་ཚུལ་་་་་
ལོ༑ །གཉིས་པ་ལ་གསུམ། དབང་གིས་སྨིན་པར་བྱ་བ། སྨིན་ནས་རྒྱུད་སྦྱང་བ།
སྦྱངས་ནས་ལམ་བསྒོམ་པའོ། །དང་པོ་ལ་གཉིས། ཆོ་ག་རྫོགས་པ་དེས་གནང་ནས་་་་་
དཀྱིལ་འཁོར་ཆེན་པོར་སྨིན་བྱེད་རྣམ་དག་ཏུ་བསྟན་པ། དེ་ལས་གཞན་པ་བྱིན་རླབས་སྨིན་་་་
བྱེད་དུ་མི་རུང་བར་བསྟན་པའོ། །གཉིས་པ་ལ་གཉིས། དེ་ནས་བསྲུང་བྱ་དམ་ཚིག་་་་་
གིས་རྩ་བ་རྒྱུད་སྦྱང་བ། དེ་ལྟར་བསྟེན་བྱ་བཟླས་བརྗོད་ཀྱིས་སྣོད་དང་རྒྱུད་སྦྱང་བའོ། །
གསུམ་པ་ལ་བཞི། དངོས་པོ་ཐམས་ཅད་ལ་ཞེན་པ་སྤང་བ་ལྟ་བའི་ཁྲིད། རྟེན་དང་་་་་་
བརྟེན་པའི་རང་བཞིན་རིམ་གཉིས་ཀྱི་རྣལ་འབྱོར། རིམ་པ་གཉིས་ལ་གནས་པས་དྲོད་་་་་
ཐོབ་ནས་སྤྱོད་པ་བྱ་ཚུལ། སྤྱོད་པ་ལ་གནས་པས་ས་རྣམས་བསྒྲུབས་ནས་ཉེ་རྒྱུ་བསྒོམ་ཚུལ་
305

ལོ༑ །དང་པོ་ལ་གསུམ། དེ་ནས་སྣང་བ་སེམས་སུ་ལྟ་བ་སེམས་དེའི་ངོ་བོ་སྒྱུ་མར།
སྒྱུ་མ་རང་བཞིན་མེད་པར་བསྒྲུབ་པའོ། །འདི་ལ་གཉིས། རྟེན་འབྲེལ་དུ་སྒྱུ་མ་ཞེས་བྱ་་་་
བ་དང༌། བརྗོད་བྲལ་འདི་ལ་བརྗོད་བྲལ་དུ་བསྒྲུབ་པའོ། །གཉིས་པ་ལ་གཉིས་ཏེ། དེ་
ནས་རིམ་གཉིས་སྤྱིའི་རྣལ་འབྱོར་དང༌། སོ་སོའི་རྣལ་འབྱོར་རོ། །འདི་ལ་གཉིས།
བསྐྱེད་པའི་རིམ་པ་དང༌། རྫོགས་པའི་རིམ་པའི་རྣལ་འབྱོར་རོ། །དང་པོ་ལ་གཉིས།
བརྟན་པ་ཐོབ་་་་་
མདོར་བསྐྱེད་པའི་རིམ་ནས་བསྟན་རྒྱས་པར་རྫོགས་རིམ་ཟབ་མོ་བཤད་པའོ། །འདི་ལ་་་་་
གཉིས༑ ལས་དང་པོ་པས་དང་པོ་བསྐྱེད་པའི་བསྒོམ་བྱའི་བསྐྱེད་རིམ།
པས་གཉིས་པ་དཀྱིལ་འཁོར་རྫོགས་པའི་བསྒོམ་བྱའི་བསྐྱེད་རིམ་མོ། །གཉིས་པ་ལ་གསུམ།
སྔོན་འགྲོ་སྒོ་གསུམ་སྦྱང་བ། དངོས་གཞི་ལམ་སྦྱང་བ། རྗེས་ལྟ་བ་བསྐྱང་བའོ། །
གཉིས་པ་ལ་གཉིས། ལམ་གྱི་དངོས་གཞི་དང༌། དེ་དག་གི་ཡན་ལག་དེ་ལྟར་གོ །
དང་པོ་ལ་གཉིས། རང་བྱིན་རླབས། དཀྱིལ་འཁོར་འཁོར་ལོའོ། །ལས་ཀྱི་ཕྱག་རྒྱ་་་་
དང་པོ་ལ་གཉིས། དེ་ནས་ཁྱབ་བྱེད་ཀྱི་མན་ངག་རླུང་ལ་བསླབ། ཁྱབ་བྱའི་མན་ངག་རང་་
བྱིན་བརླབ་པ་གོ །གསུམ་པ་ལ་གཉིས། མདོར་ཉམས་མྱོང་སྐྱེ་བ་བསྟན་པ་དང༌། རྒྱས་
པར་བཤད་པའོ། །འདི་ལ་གཉིས། རང་ལུགས་རང་སེམས་གདོད་ནས་གཞག་པ།
གཞན་ལུགས་འགའ་ཞིག་དགག་པའོ། །གསུམ་པ་ལ་གཉིས། དེ་ལྟར་སྤྱོད་པའི་སྔོན་དུ་་
འགྲོ་བ་རིམ་ལམ་དྲོད། དྲོད་ཐོབ་ནས་སྤྱོད་པ་སྤྱོད་པས་བརྟན་པར་བྱ་བའོ། །གསུམ་པ་་་་
ལ་དྲུག །གང་ཟག་དགེ་བསྙེན་གང་གིས། དགོས་པ་རྒྱས་མིན་ཅིའི་ཕྱིར། གནས་ས་་་་
སྐྱ་གང་དུ། ཚུལ་སྙིང་པོ་ཇི་ལྟར། གྲངས་ཚིགས་བཅད་དུ་ཞིག་བརྩམས་པ། བརྩམས་
པའི་དགེ་བ་ལེགས་པར་བསྔོ་བའོ། །རྒྱུད་གསུམ་གྱི་ལམ་གྱི་རིམ་པའི་བསྡུས་དོན།
ཤཱཀྱའི་དགེ་སློང་ཀུན་དགའ་བཟང་པོས་སྦྱར་བའོ། །འདིས་བསྟན་པ་དང་སེམས་ཅན་་་་་
མང་པོ་ལ་ཕན་ཐོགས་པར་གྱུར་ཅིག །ཤུ་བྷཾ་མསྟུ་སརྦ་ཛ་ག་ཏཾ།།
༄༅། །ལམ་ཟབ་ནང་གི་བླ་མའི་རྣལ་འབྱོར་བཞུགས་སོ། །ཨོཾ་སྭ་སྟི། གང་གི་དྲིན་་
གྱིས་ལྷན་སྐྱེས་བདེ་བ་ཆེ། །སྐད་ཅིག་ཉིད་ལ་འཆར་བར་མཛད་པ་ཡི། །རྗེ་བཙུན་རྩ་་་
བའི་བླ་མ་ལ་བཏུད་ནས། །ལམ་ཟབ་ནང་གི་བླ་མའི་རྣལ་འབྱོར་བཤད། །འདིར་རྗེ་་་་
306

བཙུན་མཐུ་སྟོབས་ཀྱི་དབང་ཕྱུག་དཔལ་བིརླ་པས། རྣལ་འབྱོར་གྱི་དབང་ཕྱུག་དཔལ་ས་་
སྐྱ་པ་ལ་དངོས་སུ་གནང་བའི་གདམས་ངག་ཟབ་མོ་ནང་གི་བླ་མའི་རྣལ་འབྱོར་ཉམས་སུ་་་་
ལེན་པར་འདོད་ན། སྟན་བདེ་བ་ལ་བསམ་གཏན་གྱི་ཡན་ལག་གིས་འདུག་ལ།
སྐྱབས་འགྲོ་སེམས་བསྐྱེད་སྔོན་དུ་སོང་ནས། རང་སྐད་ཅིག་གིས་ཀྱེའི་རྡོ་རྗེར་གསལ་་་་
བའི་ཐུགས་ཀ་ནས་འོད་འཕྲོས་པས། དཔལ་ཧེ་རུ་ཀ་བླ་མ་དང་ཐ་མི་དད་པ་མདུན་དུ་་་་་
སྤྱན་དྲངས་ལ། ཕྱི་ནང་གསང་བ་དེ་ཁོ་ན་ཉིད་ཀྱིས་མཆོད། གུས་འདུད་དྲག་པོ་བྱས་་་་
ཏེ༑ བདག་ཉིད་ལ་ཐིམ་པས། རང་གི་ལུས་སྐད་ཅིག་གིས་དཀྱིལ་འཁོར་དུ་བལྟ་སྟེ།
ལུས་དཀྱིལ་ནས་འབྱུང་བ་ལྟར། སྤྱི་བོ་སྣ་ཚོགས་རྡོ་རྗེ་བསྒོམ་པ་ནས། རྐང་མཐིལ་་་་་
གནོད་མཛེས་སུ་བསམ་པའི་བར་ཤིན་ཏུ་གསལ་བར་བསྒོམས་ནས། རང་གི་སྤྱི་བོར་རྩ་་་
བའི་བླ་མ་ནས་རྡོ་རྗེ་འཆང་གི་བར་གྱི་བརྒྱུད་པའི་བླ་མ་རྣམས་ཀྱེ་རྡོ་རྗེ་ཡབ་ཡུམ་གྱི་རྣམ་པ་་
ཅན༑ འོག་མའི་སྤྱི་བོར་གོང་མ་བཞུགས་པ་མཐོ་བརྩེགས་ཀྱི་ཚུལ་དུ་བསམས་ལ། དེ་
རྣམས་ལ་མོས་གུས་དྲག་ཏུ་བྱ་ཞིང༌། རྩ་བ་དང་བརྒྱུད་པར་བཅས་པའི་བླ་མ་དམ་པ་་་་་་
རྣམས་ཀྱིས་བདག་གི་རྒྱུད་བྱིན་གྱིས་བརླབ་ཏུ་གསོལ། ཞེས་གསོལ་བ་བཏབ་པས།
བླ་མ་རྣམས་ཀྱི་ཐུགས་ཀ་ནས་འོད་ཟེར་འཕྲོས། བླ་མ་ཡི་དམ། སངས་རྒྱས་བྱང་ཆུབ་་
སེམས་དཔའ་ཐམས་ཅད་ཀྱི་བྱིན་རླབས་མ་ལུས་པ་བསྡུས་ནས་བླ་མ་རྣམས་ལ་ཐིམ་པར་་་་་
བསྒོམ༑ དེ་ནས་རྡོ་རྗེ་འཆང་བདག་མེད་མ་ལ་ཐིམ། དེ་བིརླ་པ་ལ། དེ་རྗེ་བཙུན་ས་
སྐྱ་པ་ཆེན་པོ་ལ་ཐིམ་པ་ནས། རང་གི་རྩ་བའི་བླ་མ་ལ་ཐིམ་པའི་བར་བྱས་ནས། རྩ་་་་་
བའི་བླ་མ་ལ། བླ་མ་དམ་པས་བདག་ལ་བུམ་པའི་དབང་བསྐུར་དུ་གསོལ། ཞེས་་་་་་
གསོལ་བ་བཏབ་པས། བླ་མ་ཡབ་ཡུམ་སྙོམས་པར་ཞུགས་པ་ལས་བྱུང་བའི་བྱང་ཆུབ་ཀྱི་
སེམས་རང་གི་སྤྱི་བོ་ནས་ཞུགས། བདེ་ཆེན་གྱི་འཁོར་ལོའི་དབུས་ན་རྣམ་པར་སྣང་་་་་
མཛད་ཡབ་ཡུམ་དང་། རྩ་འདབ་རྣམས་ལ་ལྷ་མོ་སོ་གཉིས་ཡོད་པ་ལ་ཐིམ་པར་བསམས་
ལ༑ ལྷ་རྣམས་གསལ་གདབ། རླུང་བུམ་པ་ཅན་བཟུང་ལ། བྱང་སེམས་དེས་སྨིན་་་་
མཚམས་ཡན་ཆད་གང་། ལུས་ཀྱི་དྲི་མ་དག །བུམ་པའི་དབང་ཐོབ་པར་བསམ་མོ། །
ཡང་སྤྱི་བོར་རྩ་བའི་བླ་མ་ལ། གསང་བའི་དབང་བསྐུར་དུ་གསོལ། ཞེས་གསོལ་བ་་་་་
307

བཏབ་པས། སྦྱོར་མཚམས་ནས་བྱང་སེམས་ཀྱི་ཆུ་རྒྱུན་བྱུང༌། མགྲིན་པའི་འཁོར་ལོའི་
ལྷ་རྣམས་ལ་ཐིམ་པར་བསམས་ལ། ལྷ་རྣམས་གསལ་གདབ། བུམ་པ་ཅན་བཟུང་ལ།
བྱང་སེམས་ཀྱིས་མགྲིན་པ་ཡན་ཆད་གང༌། ངག་གི་དྲི་མ་དག །གསང་བའི་དབང་་་་་
ཐོབ་པར་བསམ་མོ། །དེ་བཞིན་དུ། ཤེས་རབ་ཡེ་ཤེས་ཀྱི་དབང་བསྐུར་དུ་གསོལ།
ཞེས་གསོལ་བ་བཏབ་པས། ཡང་སྦྱོར་མཚམས་ནས་བྱང་སེམས་ཀྱི་ཆུ་རྒྱུན་བྱུང༌།
སྙིང་གའི་འཁོར་ལོའི་ལྷ་རྣམས་ལ་ཐིམ་པར་བསམས་ལ། ལྷ་རྣམས་གསལ་གདབ།
བུམ་པ་ཅན་བཟུང་ལ། བྱང་སེམས་ཀྱིས་སྙིང་ག་ཡན་ཆད་གང་། ཡིད་ཀྱི་དྲི་མ་དག །
ཤེས་རབ་ཡེ་ཤེས་ཀྱི་དབང་ཐོབ་པར་བསམ་མོ། །དེ་བཞིན་དུ་དབང་བཞི་པ་བསྐུར་དུ་་་་་
གསོལ༑ ཞེས་གསོལ་བ་བཏབ་པས། བླ་མ་ཡབ་ཡུམ་བདེ་བ་ཆེན་པོའི་རང་བཞིན་དུ་
ཞུ་ནས། ལྟེ་བ་དང་། གསང་གནས་དང༌། དབང་པོ་དང་། ཡན་ལག་གི་ལྷ་་་་་
རྣམས་ལ་ཐིམ་པར་བསམས་ལ་ལྷ་རྣམས་གསལ་གདབ། བུམ་པ་ཅན་བྱས་ལ། བྱང་་་
སེམས་དེས་སྤྱི་བོ་ནས་རྐང་མཐིལ་ཡན་ཆད་གང༌། སྒོ་གསུམ་གྱི་དྲི་མ་དག །དབང་་་་་
བཞི་པ་ཐོབ་པར་བསམ་མོ། །དེ་ནས་ལྟ་བ་ཅི་ནུས་སུ་བསྐྱངས་ལ་དགེ་བ་བསྔོ་བ་སོགས་
བྱའོ༑ །དེ་ལྟར་ན་དབང་བཞི་པོ་རེ་རེ་ལའང་ལམ་བཞི་ཆར་ཚང་བ་ཡིན་ཏེ། ལྷའི་རྣམ་
པ་ལ་སེམས་འཛིན་པ་བུམ་དབང་གི་ལམ། རླུང་བུམ་པ་ཅན་དུ་བྱ་བ་གསང་དབང་གི་
ལམ༑ རང་རང་གི་འཁོར་ལོ་རྣམས་བྱང་སེམས་ཀྱིས་ཁྱབ་པར་བྱས་པ་གསུམ་པའི་ལམ།
དེ་དག་ལས་ལྷན་ཅིག་སྐྱེས་པའི་ཡེ་ཤེས་སྐྱེས་པ་ནི་བཞི་པའི་ལམ་ཡིན་པའི་ཕྱིར་རོ། །
ཟབ་མོ་ནང་གི་བླ་མ་སྒྲུབ་པའི་ཐབས། །སྙན་བརྒྱུད་ཡི་གེར་བྲིས་ལ་ཉེས་པ་གང༌། །
བླ་མ་མཁའ་འགྲོའི་སྤྱན་སྔར་བདག་འཆགས་ཤིང་། །དགེ་བས་དཔལ་ལྡན་བླ་མ་མཉེས་
བྱེད་ཤོག །ནང་གི་བླ་མའི་རྣལ་འབྱོར་གྱི་མན་ངག །ལམ་འབྲས་ཀྱི་བཅུད་བསྡུས་པ་་་
ལྟ་བུ་འདི་ནི། བླ་མ་དམ་པ་རྣམས་ཀྱི་བྲན་དུ་གྱུར་པ། ཤཱཀྱའི་དགེ་སློང་ཀུན་དགའ་
བཟང་པོས་སྦྱར་བའོ།། ཤུ་བྷཾ། ༄༅། །རྒྱུ་དུས་ཀྱི་དབང་གི་རྟོགས་པ་བསྐྱེད་པའི་རིམ་པ་་་
བཞུགས་སོ། །རྗེ་བཙུན་བླ་མ་དམ་པ་རྣམས་ལ་ཕྱག་འཚལ་ལོ། །འདིར་རྗེ་བཙུན་རིན་་་
པོ་ཆེ་གྲགས་པ་རྒྱལ་མཚན་གྱི་ཞལ་སྔ་ནས་དབང་རེ་རེའི་མཇུག་ཏུའང༌། བླ་མ་གང་ཡིན་
308

པ་དང་། དེ་བཞིན་དུ་དཀྱིལ་འཁོར་དང༌། དབང་དང༌། དྲི་མ་དང༌། དཔེ་དང་།
ཡོན་ཏན་དང་། ལམ་དང༌། ལྟ་བ་དང༌། འདའ་ཀ་མ་དང་། བར་དོ་དང༌།
དམ་ཚིག་དང་། བརྡ་དང་། གྲུབ་མཐའ་དང༌། འགྲོས་དང༌། འབྲས་བུ་གང་ཡིན་
པ་ཞེས་བྱ་བ་བཅོ་ལྔ་བཅོ་ལྔའི་རྟོགས་པ་བརྗོད་པར་བྱའོ། །ཞེས་གསུངས་པ་ལ།
སྦྱང་གཞི་གང་ཡིན་པ་ཞེས་པ་བསྣན་ནས་བཅུ་དྲུག་ཏུ་བྱས་ཏེ།། ༈ དབང་དང་པོ་ལ།
དེ་ལྟར་ན་སྦྱང་གཞི་རྩ་ལུས་ཀྱི་དཀྱིལ་འཁོར་ལ། ཕྱི་སྒྲོ་འདོགས་ཡོངས་སུ་གཅོད་པའི་་་་་
བླ་མས། རྡུལ་ཚོན་ནམ། དབྱིབས་ཀྱི་དཀྱིལ་འཁོར་དུ། བུམ་པའི་དབང་བསྐུར་་་་་་
བས༑ ལུས་ཀྱི་དྲི་མ་དག །དཔེ་ཞིང་ས་གཤིན་པ་དང་འདྲ། ཡོན་ཏན་བརྒྱ་རྒྱཕྲག་་་་་་་
བདུན་དང༌། བྱེ་བ་ཕྲག་བདུན་ལ་སོགས་པ་ལ་དབང་འབྱོར། ལམ་བསྐྱེད་པའི་རིམ་་་་
པ་བསྒོམ་པ་ལ་དབང༌་། ལྟ་བ་ངོ་བོ་ཉིད་གསུམ། འདའ་ཀ་མ་གོང་དུ་འཕོ་བ། བར་
དོར་ཡི་དམ་དང་བདག་སེམས་རོ་གཅིག་པ། དམ་ཚིག་ཉི་ཤུ་རྩ་གཉིས་བསྲུང་། བརྡ་་་
ལྔ་བསྡུས་རྩེ་མོས་མནན་པ། གྲུབ་མཐའ་འཁོར་འདས་དབྱེར་མེད། རྩའི་འགྲོས་་་་་
མཆོག་ཏུ་ཐིམ། འབྲས་བུ་སྤྲུལ་པའི་སྐུ་རང་བཞིན་ལྷུན་གྲུབ་ཀྱི་རྟེན་འབྲེལ་མངོན་དུ་་་་
བྱས༑ ཞེས་སོ།། ༈ དབང་གཉིས་པ་ལ། སྦྱང་གཞི་ཡི་གེ་བྷ་གའི་དཀྱིལ་འཁོར་་
ལ༑ ནང་རང་བྱུང་གི་ཡེ་ཤེས་སྟོན་པའི་བླ་མས། ཀུན་རྫོབ་བྱང་ཆུབ་བདག་འཇུག་ལས།
གསང་དབང་ལ་བྷ་གའི་དཀྱིལ་འཁོར་འཁོར་ལོ་ཞེས་གསུངས་ཀྱང་། འདིར་གོང་མས། བྱང་་་་་་
སེམས་ཀྱི་དཀྱིལ་འཁོར་དུ་གསུངས་པ་ནི། བྱང་ཆུབ་སེམས་ཀྱི་དབང་བསྐུར་བ་ལ་དགོངས་ལ།
དབང་གསུམ་པ་ལ་བྷ་གའི་དཀྱིལ་འཁོར་དུ་གསུངས་པ་ནི། ཕྱག་རྒྱའི་བྷ་གའི་དཀྱིལ་འཁོར་བསྟན་་་
པས་ལྷན་སྐྱེས་ཀྱི་ཡེ་ཤེས་རྟོགས་པ་ལ་དགོངས་ཤིང༌། དཀྱིལ་ཆོག་གཞན་མང་པོར་ཡང་དེ་བཞིན་དུ་
འབྱུང་བས་འཐད་པར་སེམས་སོ། །སེམས་ཀྱི་དཀྱིལ་འཁོར་དུ། གསང་བའི་དབང་བསྐུར་
བས༑ ངག་གི་དྲི་མ་དག །དཔེ་ཞིང་ས་གཤིན་པོ་ལ་ས་བོན་བཏབ་པ་དང་འདྲ།
ཡོན་ཏན་ནུས་པ་ལྔ་དང་ལྟ་སྟངས་ལ་ཐོགས་པ་མེད་ཅིང་ཚིག་གི་མཆོག་གྲུབ། སོ་སོ་ཡང་